Wekîlê HDPyî yê Çewlîgî Erdal Aydemîrî bi wesîleya Roşanê Qurbanan vizêr Nêweşxaneyê Dewlete yê Çewlîgî, nêweşxaneyê qezayanê Gêxî, Azarpêrt û Xoşkarî zîyaret kerdî.
Aydemîrî îfade kerd ke qezaya Gêxî hetê pêro hukmatan ra ameya peygoşkerdene  û seba eleqeyê înan hemwelatîyanê qeza ra sipas kerd.
Aydemîrî zîyaretê xo yê Nêweşxaneyê Dewlete yê Çewlîgî de vat: ''Ma goş na waştişanê nêweşan û xebatkaran ser. Ez pêro nêweşan rê şîfaya xeyrîne wazena. Çewlîg de waqayanê janî de zêdîyayîşêko pîl est o. Ganî ma baldar bibê. Dermanxaneyan de zî zemanê dermanan ra dima tengîya dermanî est a. Hem wayîrê dermanxaneyan hem zî nêweşî mexdûr benê.''
